
Anticartausme 


Convocatòries del primer demaig al marge de l'oficialism e sindical 

Contra la precarització de la vida, 
les precàries i precaris es rebel·len 


Enderroquen una vivenda 
okupada de Viladecans amb 
els seus habitants a l'interior 


Barcelona.- Aquest lde maig, a una setmana 
del Fòrum es celebrarà el primer M ay Day de 
Barcelona. A les sis de la tarda començarà a 
Plaça Universitat una manifestació que 
pretén visibilitzar la precarització i el preu 
insostenible de la vida. La manifestació serà 
de talant festiu, però reivindicatiu, amb 
accions simbòliques, marcant els punts 
calents del territori marceloní i amb sorpre¬ 
sa final inclosa. Anirà encapçalada per una 
pancarta amb el lema "contra la precar¬ 


ització de la vida, les precàries i precaris es 
rebel·len" i un camió amb sound system. 
Després aniran col·lectius com l'assemblea 
per la regularització sense condicions dels i 
les immigrants, treballadores i treballadors 
sexuals, la xarxa contra el tancament d’emp¬ 
reses, el bloc negre, l'assemblea de resistèn¬ 
cies al Fòrum o l'assemblea d'okupes que hi 
anirà en bicicleta. Perspectives i punts de 
vista diferents, però amb l'intenció comuna 
"d'existir, per tant de resistir. De trencar el 


silenci" i de desobeir la precarització de la 
vida. Durant la manifestació hi haurà con¬ 
nexions en directe amb la manifestació que 
es celebra a Milà, i l'Assemblea de comuni¬ 
cació social amb Riereta així com Ràdio 
Bronca retransmeteran durant tot el dia 
sobre precarietat. 

A més s'actualitzarà constantment la infor¬ 
mació a través d'Indymedia. 

Més informació a www.euromayday.org 
May Day +Contra-lnfos27/ 4/ 04 


0 KUPACIÓ I CENTRES SOCIALS 


OküPEN UNA ANTIGA ESCOLA 
PER FER-HI UN CENTRE SOCIAL 

L'Ajuntament 
ordena un nou 
assalt d'una casa 
okupada a Sarrià 

Sarrià/ Barcelona.- El dissabte 24 d'abril al 
matí un grup de joves varen decidir entrar a 
una antiga escola del carrer M ajor de Sarrià, 
situada al número 189-191 L'edifici feia anys 
que estava tancat i es tractava d'una multí 
propietat amb uns grans patis a la part pos¬ 
terior. La intenció era donar vida a l'espai i 
fer-hi un centre social. Van començar a 
rehabilitar i netejar les sales, tot esperant la 
visita de la policia nacional, que es va pro¬ 
duir a mig matí. Els agents del cotxe patrul¬ 
la varen fer un parte i van marxar. 

A mitja tarda un agent de la guàrdia urbana 
va saltar la valia de la finca i va entrar-hi tot 
assegurant que una part de la propietat era 
de l’ajuntament i que per tant havien de 
sortir immediatament de la casa. Li van 
explicar la intenció del projecte i li van dir 
que sortís de la casa. L'agent va marxar ame¬ 
naçant amb tornar. 

Antiavalots enviats per Katty Carreras 
Cap a les nou del vespre s'hi varen presen¬ 
tar prop d'una vintena d'antiavalots amb 
quatre furgons policials de la guàrdia 
urbana per ordre de la regidora de districte 
de Sarrià, Katty Carreras. Varen rebentar la 
porta de la casa amb malls i varen obligar a 
sortir a tots els que hi eren després de fer- 
los “el passillo". Després els van identificar i 
els van deixaren llibertat. 

En cap moment se'ls va mostrar cap ordre ni 
judicial ni administrativa. 

Contra-lnfos 27/ 4/ 04 


Viladecans/ Baix Llobregat.- El dia de Sant 
Jordi es va okupar una nova casa al centre de 
Viladecans. A les 19:30 es va convocar una 
manifestació de protesta contra l'especu¬ 
lació, i aprofitant el xibarri causat per les 
parades de llibres y roses, es va procedir a 
i'okupació d'un inmoble situat en ple passeig 
peatonal del centre de la vila. L’edifici per¬ 
tany a les inmobiliàries Miralpeix S.A., 
Bcnhabitat S.L., Club Residencial í Metropo¬ 
litan House, i està afectat per un pla urbanís¬ 
tic de la Generalitat de Catalunya. 
Desallotjament il·legal 
«El dimarts 27 d'abril, a les 7 del matí, un par¬ 
ell d'excavadores van iniciar l'enderrocament 
de la casa okupada divendres passat. El més 
greu és que aquest es va produir amb gent 
dormint al seu interior. L'empresa contracta¬ 
da per les inmobiliàries abans esmentades 
per efectuar l’enderroc fou Enderrocs Orelac 
S.A.. La primera paret a caure fou la que es va 
habilitar per passar les primeres nits fins 
arribar a uns nivells de confortabilitat superi¬ 
or. Estem parlant de que van faltar pocs 
segons per què la gent que dormia allí fos 
sepultada per la runa. Per sort, un company 
que va mirar per la finestra va avisar just per 


fugir a temps, veient com la paret i el sostre 
queien a les seves esquenes. Tot i els crits 
demanant l'aturament de les màquines, els 
obrers (o matons?) que eren a la porta de sor¬ 
tida van entrar amb pals i exigint a crits que 
fotessin el camp. Es va poder rescatar materi¬ 
al un cop la gent de dins va sortir per discutir 
amb els obrers que manipulaven les 
màquines, perdent altres béns materials que 
encara estan per evaluar, a més de les ferides 
produïdes a alguns companys. La policia va 
arribar al cap d'uns minuts assegurant que no 
tenien constància de cap ordre d'enderroca¬ 
ment, acordonant la zona, ja que els enderro - 
cadors no ho havien fet (es dóna l'anècdota 
dels cotxes passant per sobre la muntanya de 
runa i veïns espantats veient com a les seves 
cases també es feien esquerdes). 

Aquest fet es podria qualificar d’intent d'as¬ 
sassinat, ja que sabien perfectament que hi 
havia gent a l’interior de l'immoble. Així 
demostren un cop més que, als especu¬ 
ladors inmobiliaris no els importa la vida de 
les persones, que només importen els din¬ 
ers, el negoci i el poder.» 

Contra-lnfos -FAssemblea 
d'Okupes de Viladecans 27/ 4/ 04 


Les deslocalitzacions s'imposen per la força 

Continuen els acomiadaments i tancaments d'empreses 


Sabadell/ Vallès Occidental- "Ja fa setmanes que les multinacionals 
Autotex, Novalux-Philipsi Samsung aconseguiren el tancament de 
les seves factories a Catalunya per marxar a països amb mà d'obra 
més barata i més ajudes oficials. A la nostra comarca, per exemple, 
el cas de Samsung ha esdevingut una clara mostra d’autèntic escàn¬ 
dol social per tractar-se d’una empresa amb grandíssims beneficis, 
subvencions públiques i un suculent "negoci inmobiliari" en vista. 
Aquests tancaments han estat un fort cop a la classe treballadora 
que ha patit, directa o indirectament, la pèrdua de milers de llocs 
de treball i ha vist com la patronal sortia reforçada per llançar 
noves “deslocalitzacions" i xantatges. 

Aquests és el cas de Printer i Nissan on les multinacionals amena¬ 
cen amb el tancament en un cas i amb acomiadaments en l’altre, si 
els treballadors no accepten reduccions de salaris, doble escala 
salarial i més feina a canvi de res. A Fisipe (El Prat) i Domar 
(Martorelles) continua l'amenaça de tancament, malgrat dures 
concessions dels treballadors/ es. A Galler (St.Boi) han presentat 
també un expedient. A Funosa (Igualada) els treballadors resisteix¬ 
en la pressió patronal per reduir la plantilla. A Panasonic tot apun¬ 
ta a una propera “deslocalització" a la Xina. 


Al mateix temps, la precarietat sembla instal·lada permanentment 
(...) ja no només afecta massivament l'empresa privada sino que 
s'esten a sectors públics com la Sanitat o l'Ensenyament. 

Aquesta precarietat combinada amb l'inaccesible preu de l'habi¬ 
tatge i les privatitzacions dels serveis públics està generant una 
situació dramàtica. Les privatitzacions segueixen els seu ritme a 
Renfe o Correus. A Telefònica, després d'expedients de regulació 
que han suposat 50.000 llocs de treball, continuen les “external- 
itzacions” i les subcontrates. 

El pitjor d'aquesta situació és que les direccions sindicals d'UGT i 
CCOO, protagonistes de la negociació, criden a aceptar la derrota 
sense lluitar, afirmant que davant dels tancaments i els expedients 
no hi ha res afer i que l'únic que queda és parlar d'indemnitzacions. 
En conseqüència, han mantingut i mantenen les empreses aïllades 
entre si i no han convocat una sola manifestació central. 

I tot això quan la mateixa Generalitat ha reconegut que sense l'a¬ 
cord dels i les treballadors/ es, la llei impossiblitava aprobar els 
expedients de tancaments com ara els de Philips i Samsung. 
Tampoc el Govern tripartit ha estat a l'alçada. (...)” 

Xarxa contra els tancaments 27/ 4/ 04 


Desallotjada Villa M arivella la Reina de la Azotea 

Font d'hm Fargues/ Barcelona.- El passat dissabte 24 d’abril a les 8 del matí va ser desa¬ 
llotjada Villa M arivella la Reina de la Azotea, okupada el 15 de març i situada al carrer 
Pedrell 51 al barri de la Font d'en Fargues. S'hi van presentar una quinzena de mercenaris 
acompanyats de la propietària. En aquell moment els dos okupants de la casa estaven 
dormint. Els mercenaris van esbotzar la porta i el primer que van fer només entrar va ser 
agafar els telèfons mòbils de la gent i els van treure les bateries. Els van fer fora de la casa 
i la van enderrocar. Sembla ser que últimament s'ha posat de moda utilitzar mercenaris 
per desallotjar les nostres vivendes. Contra-lnfos 27/ 4/ 04 












Lluites contra el Patriarcat 


Repressió 


Obert un procés judicial a tres joves de 
Cornellà acusats de robatori amb força 


Agressions feixistes 
a gais de Barcelona 
i Sabadell 

Barcelona.- Una parella de gais va ser bru¬ 
talment agredida el passat 17 d'abril a les 
onze de la nit a les andanes de l'estació de 
Renfe de Passeig de Gràcia per un grup de 
feixistes (tres nois i dues noies). Les ferides 
produïdes per les puntades a l'esquena i al 
cap amb les botes militars í els cops de 
puny han portat a un d'ells a estar tres dies 
a laUCI i a que encara continuï ingressat. Els 
agressors que mentre propinaven els cops a 
la parella cridaven "maricons de merda, 
hem d’acabar amb vosaltres" van ser 
detinguts immediatament. L'agressió ha 
estat denunciada per la Coordinadora Gai- 
Lesbiana de Catalunya (CGL), els serveis 
jurídics de la qual portaran el cas. 

Sabadell/ Vallès 0 ccídental.- Per altra banda, 
a Sabadell un jove gai ja ha estat agredit físi¬ 
cament més de quatre cops en els darrers 
mesos. A això, se II suma les amenaces a la 
seva família i els insults. Els agressors, tot i 
que identificats i desprès de quatre denún¬ 
cies continuen en llibertat i, més enllà, dife¬ 
rents policies s'han rigut del jove agredit. El 
FAGC denúncia la negligència policial I de¬ 
mana la dimissió del comissari així com res¬ 
ponsabilitats i la inmediata detenció dels 
agressors. La propera setmana es realitzaran 
diferents movilítzacions a la ciutat per aque- 
stsfets. Contra-lnfos27/ 4/ 04 


Cornellà/ Baix Llobregat.- “El passat dia 17 
de gener, dia del desallotjament de l'Ateneu 
de Korneyà, desprès d’una concentració a 
l'ajuntament de la ciutat, quan la gent marx¬ 
ava es van trobar amb un grup de quatre per¬ 
sones amb estètica "skin" i simbologia feix¬ 
ista i nazi. Davant d’aquesta provocació sel's 
exigir que es traguessin els símbols que por¬ 
taven i en aquell moment no es va produir 
cap identificació policial. 

El passat dimarts 20 d'abril va arribar a tres 
persones una citació judicial acusant-los de 
robatori amb força. D'aquestes tres person¬ 
es aquell dia una estava detinguda a causa 
del desallotjament de l'Ateneu de Kny, una 


Lluites contra la invasió de l'I rac 


altre es tro bava portant material de l'Ateneu 
cap a un altre c.s.o. i l'altre estava treballant. 
Remarquem que el dia dels fets no es va 
produir cap identificació, per això pensem 
que la policia té un fitxer de fotografies de 
membres del moviment okupa de Korneyà a 
traves del qual els feixistes van incriminar 
aquestes tres persones. El pròxim dilluns 3 
de maig a les 10 del matí, al jutjat penal n ? 4 
de Korneyà estan citades a declarar aque¬ 
stes tres persones, I quan se sàpiga la data 
del judici es convocarà una concentració de 
suport contra el feixisme pel mateix dia del 
judici. SALUT I ANTIFEIXISM E". 

Solidaris Korneyà 27/ 4/ 04 


Pacifistes cI'Eua es situen entre soldats i civils a l'Irac 

Najaf/ Irac.- Un grup de cinc voluntaris provinents de diferents grups pacifistes, religiosos, 
de justícia global i de drets humans dels E.E.U.U formant el “Grup d'Emergència per la Pau” 
o "Pau entre els pobles”, es preparen per entrar a Najaf. És en aquesta zona on s'han 
desplegat 30 0 0 soldats amb l’objectiu d'”aplastar" la revolta chííta. 

Aquest grup ha fet un comunicat on, recalcant la forma "noviolenta, simbòlica i física" de 
com es volen situar entre les forces armades americanes i la població civil iraquí, afirmen 
que" nomès quan els pacifistes estiguin disposats a assumir alguns dels mateixos riscos que 
prenen els soldats en una guerra, podrem sortir del cicle de violència en que està la soci¬ 
etat humana en els inicis del segle XXI.” El grup han rebut la benvinguda dels líders reli¬ 
giosos i del poble iraquí del centre-sur de l'Irac, inclòs un asesor del Ayatollah Ali al-Sistani. 
Per a contacte amb el grup: <mariogalvan44@hotmail.com> 

WarTax Resisters Group +Contra-lnfos 27/ 4/ 04 


Lluites bm dbwsa dels espais naturals 


Iberdrola s'adjudica la central hidroelèctrica del pantà d'Itoiz 

Avui s’havia de pronuciar el tribunal d’Estrasburg sobre la legalitat de l’obra 


Irunea.- El Tribunal de Drets Humans 
d’Estrasburg tenia previst donar a conèixer 
avui el seu dictamen sobre la construcció 
del pantà d’Itoiz. Aquesta és la darrera 
Instància judicial que es pot pronunciar 
sobre la legalitat o no del pantà, tot I que 
encara queden plantejades diferents inicia¬ 
tives en relació amb la seguretat de l'obra. A 


hores d'ara encara no hem pogut conèixer el 
contingut de la sentència, però cal tenir en 
compte que la decisió dei tribunal podria 
ser decisiva per la continuitat del projecte. 
Per la seva banda els Impulsors del pantà 
continuen repartint-se el pastís. Ahir mateix 
Iberdrola va anunciar que havia rebut l'adju¬ 
dicació de la central hidroelèctrica de la 


presa. D'aquesta manera la Unió Temporal 
d’Empreses liderada per Iberdrola, i de la 
que també participa Befesa, s'ha fet amb 
amb el contracte que inclou la redacció del 
projecte, la construcció de la planta, la seva 
explotació per lany i la instal·lació d'una 
subestació transformadora i de 28 kílome- 
tres de línee d'alta tensió. Gara 27/ 4/ 04 


III CAMINADA CONTRA LA IN Cl NERADORA "Per una Vall del Ges Neta” 

Diumenge 25 d Abril. 9:45 Estació Renfe de Torelló (Osona) 

PlataformaAntiincineradora de la Vall del Ges i PlataformaSant Pke sensetantsfums. 

Adhesions i més informació a: Tel. 93850 46 60 E-maíl: valldelges@valldelges.net Pàgina Web: www.valldelges.net 


Forum 2004: la gran imfosrjra 


Desemmascarant la gran mentida del 2004 

Declaració del Grup de Suport al 
Poble M apuche contra el Fòrum 2004 


Barcelona.- “Ja fa temps que venim denun¬ 
ciant la complicitat i el rentat d'imatge que 
el Fòrum 2004 fa de l'empresa ENDESA, que 
té com a patrocinadora, mostrant-la davant 
del món com una empresa respectuosa amb 
els ideals de sostenibilitat, diversitat cultur¬ 
al i pau, que diu professar aquest Fòrum. 

La mateixa empresa que, sota el paraigües 
dels governs xilè i espanyol, està portant a 
terme un projecte amb greus conseqüències: 
la destrucció de milers d'hectàrees del bosc 
Alto Bio Bio (Xile) í l'agressió a un ecosis¬ 
tema de gran biodiversitat, amb les conse¬ 
qüències de violació dels drets humans i de 
genocidi cultural del poble mapuche 
peuenche, que a través de tot tipus de pres¬ 
sions, xantatges i una infinitat de subterfugis 
han aconseguit l'expulsió de les terres als 
seus únics propietaris. També ens trobem 
que fa més d'un any, el dirigent mapuche i ex 
líder de la Coordinadora Arauco-M alleco. 


“Victor Ancalf" es troba a la presó condem¬ 
nat a 10 anys de falta de llibertat. Sense cap 
prova, se'l acusa com a únic responsable dels 
atemptats incendiaris contra camions 
d'Endesa-Espanya que participaven en la con¬ 
strucció de la Central Hidroelèctrica Ralco 
(la segona de les set que l'empresa té previst 
en el territori mapuche pehuence), en una 
clara I evident persecució política per tal de 
decapitar un sector important i respectat del 
moviment mapuche. 

Tampoc no podem deixar de denunciar que 
no és un cas únic, sinó que moltes de les 
empreses que estan patrocinant el Fòrum de 
les Cultures han comès delictes ecològics o 
atemptats als drets humans, dels quals 
destaquem: Coca-Cola com a responsable 
del assassinat de dirigents sindicalistes a 
Colòmbia (2003) i La Caixa com a correspon - 
sable dels actes de les empreses on partici - 
pa: Repsol-YPF, responsable de la destrucció 


de l'Amazones així com de l'emmetzinament 
de germans mapuches a Neuquén 
(Argentina), i de Gas Natural, que financia 
les brutals dictadures de Nigèria i Argèlia. 
Per tot això, expressem el nostre més enèr¬ 
gic rebuig a aquesta pantomima del Fòrum 
Universal de les Cultures, utilitzada com a 
cortina de fum per l'especulació urbanística 
de la ciutat de Barcelona i la precarització 
dels treballadors i les treballadores. 

I tot això succeeix amb la col·laboració de 
les tres administracions í amb el beneplàcit 
de partits polítics, sindicats i algunes ON G's: 
de les quals ens sorprèn que portin anys tre¬ 
ballant temes com la solidaritat, l'ecolo¬ 
gisme i la pau í s'ofereixin a participar, 
coneixent els fets denunciats, en un acte que 
té com a patrocinadores empreses que fan 
de la seva política "una sistemàtica vul¬ 
neració dels drets humans". 

Invitem a tothom a Resistir a aquest últim 
invent del capitalisme mundial: El Fòrum 
2004, així com tenir una actitud activa de 
denúncia. Prou rentat d'imatge d'empreses 
genocides. Llibertat per Victor Ancalaf, pres 
polític mapuche. Marrichiweuüü!” 

Grup de Suport al Poble Mapuche 27/ 4/ 04 

Nosaltres al Fòrum no hi participem! 


Lluítes d'Arreu 


Els desplaçats de Zinacantàn tornen a les seves comunitats 


Chiapas/ Mèxic.- El diumenge 25 d'abril, va 
sortir una caravana d’acompanyament de 
San Cristóbal cap a les comunitats on van 
patir les agressions el passat 10 d'abril. Tal 
com explicàvem en dues edicions anteriors, 
el 10 d'abril es va dur a terme una marxa 
pacífica d'unes 4.000 persones que va ser 
agredida per paramílitars amb un balanç de 
29 ferits, dos d'ells molt greus i uns 500 
desplaçats. La Junta de Buen Gobíerno va 
convocar aquesta caravana amb el següent 


avís: «Como junta de buen gobierno hemos 
visto la necesidad del retorno a sus lugares 
de origen a nuestros compafieros y com- 
paneras desplazadas desde el 10 de abril del 
presente aho.No vemos justo que nue¬ 

stros companeros y companeras que sigan 
sufriendo todo tipo de carencias fuera de su 
pueblo, mientras los autores intelectuales 
del ataque estan gozando su plena libertad 
con respaldo de los gobiernos federal y 
estatal.». La caravana es va dirigir a quatre 


punts: Elambó Alto, Elambó Bajojechvó i 
Apaz. Allà es van instal·lar quatre campa¬ 
ments amb un grup d'observació a cadascun 
d'ells, permanent fins que la situació es nor¬ 
malitzi. La marxa va ser nombrosa, tot i que 
els grups d'observadors que romandran als 
campaments compten amb una vintena de 
persones. Seguírem informant. 

Corresponsaliaa Chiapas 
Contra-lnfos27/ 4/ 04 




























VBNAT CONTRA L'ESPECULACIÓ 


III Botifarrada contra l'especulació 

Trobada de col·lectius en defensa 
del territori i contra l’especulació 


Poblenou/ Barcelona.- El passat diumenge 25 
d'abril es van aplegar al barri del Poblenou 
22 col·lectius vinguts de tot Catalunya per 
compartir les seves experiències contra els 
processos especulatius que estan tenint lloc 
al conjunt del territori català. En el marc 
d'aquesta jornada es van dur a terme un con¬ 
junt d'activitats informatives i lúdiques que 
tindran continuïtat en el futur. 

Els diferents col·lectius van compartir al matí 
una taula rodona mentre exposaven alhora 
les seves reivindicacions mitjançant 
paradetes i plafons informatius. Els col·lec¬ 
tius participants van ser els següents: CEPA, 
Salvem les Valls, Joves en Defensa de l'Ebre, 
VallèsNet, Col·lectius Veïnals del Forat de la 
Vergonya i del Bon Pastor, AAVV del Cervelló, 
Assemblees d'Okupes de Barcelona i de 
Sabadell, UM9 Ribes, Coordinadora Contra 
l'Especulació del Raval, GEMC (Corbera del 
Llobregat i Sant Andreu de la Barca), 
Infoespai, CSOA HAM SA, Assemblea de 
Resistències al Fòrum 2004, Ateneu Molí 
(Caldes de Montbui), Plataforma per Vilalba 
(Cardedeu), Arquitectes Sense Fronteres, 


Associació d'Afectats contra el 22@, 
Plataforma Veïnal Contra l'Especulació i 
Coordinadora Contra el 22@. 

Es van Identificar tot un conjunt de proces¬ 
sos i episodis d'agressió al medi i d'atacs al 
territori que han estat definits com a "ter¬ 
rorisme ambiental". Gestió de recursos, 
residus, infrastructures, les polítiques 
d'habitatge, la mercantilització del lleure i 
els espais socials, la inexistència de la 
democràcia participativa i la repressió dels 
moviments socials, han estat les temàtiques 
tractades. Respecte totes elles, els col·lec¬ 
tius participants estan d'acord en què el 
creixement insostenible de la ciutat de 
Barcelona i la voluntat del seu Ajuntament 
de fer-la “capital europea" és una de les 
causes fonamentals de la degradació sòcio- 
ambiental de l'àrea metropolitana i de les 
seves successives anelles concèntriques. 

Les principals conclusions extretes versen 
en la necessitat d'un contacte continu entre 
els moviments ecologistes i els moviments 
veïnals contra l’especulació, donat la relació 
causa-efecte entre els processos urbanístics 



Col·lectius i contrainformacó 


La plaça Bernat Calvó plena de gom a gom durant el dinar de la Botifarrada contra l'e^ecularió. 


especulatius I la degradació del medi, tant 
en l’àmbit urbà com en el medi natural. Cal 
destacar un fet novedós: la identificació i 
definició de l'àmbit urbà i la ciutat com a 
objecte de degradació del medi, i per tant, 
espai bàsic en la defensa del territori. 

Es va decidir dur a terme una propera troba¬ 
da al barri de Sants, també a Barcelona, en 
el marc de les jornades en defensa del 
CSOA Hamsa, en procés de desallotjament, 
diumenge vinent, i donar-hi continuïtat 


amb la vista posada a la trobada del mes 
d'octubre a Tortosa. 

A migdia s'hi va celebrar una botifarrada 
popular que va comptar amb l'assistència 
de 500 persones, gran part d’elles veïns i 
veïnes del barri, així com membres dels 
col·lectius participants a la trobada. La 
cloenda va comptar amb l’actuació musical 
del grup No naise noise i el tancament va 
anar a càrrec dels Diables del Poblenou. 

Coordinadora contra el 22@ 25/ 4/ 04 


M ay Day, M ay Day! 

Les precàries i els precaris es rebel·len 

Manifestació l'1 de maig a les 18h a Plaça Universitat 


Divendres30 a les 2130 a l'Infoespai 

Vídeo-Fòrum sobre lluites socials d'arreu 

IDE MAIG A LES lll·l A LES COTXERES DE SANTS 

Assemblea oberta sobre la precarietat 

Convoca: CNT 


Jornada perl'okupació 

Diumenge 2 de maig a partir de les Uh a la plaça de Sants 
Exposicions, txiringuitos, dinar popular i xerrada a les 17h 


Invasió d’l rac: 

la massacre continua 


11.047 

MILITARS IRAQUIANS ASSASSINATS 


9999 

CIVILS IRAQUIANS ASSASSINATS DES DEL20 DEMARÇ 


3879 

MILITARS DE LA COAUCIÓ INVASORA FERITS 


817 


SOLDATS DE LA COALIClO INVASORA MORTS 
PER FOC DE LA RESISTÈNCIA, SUÏCIDI 0 ACCIDENT 

(16 durant l'última setmana) 


L'Espai O bert fa una crida a fer-se soci del 
projecte per poder obrir el "nou Espai Obert" 


PobleSe/ Barcbdna.- Espai Obert és un projecte 
i ésun escenari on ambdóscomponentssón inde¬ 
striables. És un projecte, en tant que el seu imag 
inarí se sosté en base a l'autogestió, l'antiautori- 
tarisme i el col·lectivisme: existint com a cruïlla 
on poden trobar-se Iniciatives col·lectives i per- 
sonalsque conflueixen al voltant de l'autonomia, 
l'autogestió, la participació i la democràcia direc¬ 
ta. Però, també és un projecte que, tot i tenir una 
realitat tangible, la seva existència i el seu sentit 
només depenen dün permanent estat de con¬ 
strucció d'activitats i d'intervencions socials dels 
i de les diferents participants vinculats. 
Tanmateix, Espai Obert és un escenari; però no 
per la seva materialitat física com a local, sinó per 
la seva vinculació al projecte esmentat í a uns i 
unes protagonistes que desenvolupen activitats 
polítiques, socials i culturals llibertàries, mit¬ 
jançant la intervenció directa i la no delegació, on 
concorren idees i accions amb plena llibertat. 
Actualment, a Espai Obert participen quotidiana 
ment vuit col·lectius que desenvolupen la seva 
activitat en diferents àmbits. Però, a més a més, 
Espai 0 bert és un entorn de trobada on emergeix 
en, es vertebren, es planifiquen i es desenvolupen 
accions i intervencions independents i 
autònomes, impulsades i protagonitzades per 
múltiples associacions, col·lectius i organitzacions 
de tarannà llibertari que tracten d'incidir en nom¬ 
brosos fronts. Som moltes les persones que ens 
sentim involucrats/ des directament amb aquest 
projecte i amb aquest escenari. I també són molts 
i moltes les persones que, des de la seva obertura, 


han fet servir i fan servir Espai 0 bert com a marc 
per a construir, articular i desplegar les seves ini¬ 
ciatives. Perquè, lluny de ser un àmbit clos i tancat, 
Espai Obert és i ha estat un punt de referència i 
eclosió de moviments polítics, socials i culturals i 
de tota mena d'iniciatives afins al projecte lliber¬ 
tari. Espai Obert és un referent, dins i fora de 
Barcelona en l'imaginari dels moviments socials i 
això s'ha aconseguit, en bona mesura, gràcies a la 
independència que ha mantingut respecte d'insti - 
tucions, subvencions i patrocini. És a dir, la super¬ 
vivència d'Espai Obert depèn del suport dels i de 
les que, amb les seves activitats i intervencions, el 
sostenen; però seria ingenu pensar que aquesta 
supervivència és possible sense col·laboració 
econòmica. D'aquí a un any finalitza el contracte 
de l'actual local i ens veiem en la necessitat de 
buscar un altre. Això suposa disposar d'uns ingres- 
soseconòmicssuficientsque noéspossibleacon- 
seguir només amb les activitats autogestionades 
per Espai 0 bert. Per això, és imprescindible comp¬ 
tar amb una massa suficient de socis/ es col·labo¬ 
rador^ es que facin aportacions econòmiques de 
manera periòdica i sostinguda. Del contrari, el 
projecte i l'escenari d'Espai 0 bert seran només, en 
un termini de 2 anys, un record, una altra iniciati¬ 
va fallida, una altra derrota infringida pel sistema, 
un espai de resistències neutralitzat. Si necessites 
més informació, passat pel local o escriu a: 
espaiobert@espaiobert.net. Si creus que val la 
pena continuar tenint un Espai Obert, omple la 
butlleta que trobaràs a www.espaiobert.net i 
reenvia'ns-la. Espai Obert 30/ J 04 


http:/ / www.espaiobert.net 

(Aquí pots trobar la butlleta per fer-te soci) 


Ja pots trobar el nou Anuari de Contra-lnfos 2003 


^L'oratge de la setmana vinent 


1 Dimecres28 

Dijous 29 

Divendres 30 

Dissabte 1 

Diumenge 2 

Dilluns 3 

Dimarts 4 


OD 

Durant la setmana tornaran a produir-se alguns ruixats. Els més continus podran ser el dijous. 

El dimecres, el dissabte i el diumenge seran ruixats de curta durada. Les temperatures però no baixaran 
i ja seran normals per l’època. A partir de dilluns es veurà més el sol però amb vents forts de mestral. 



















































